open-index/open-wikipedia-markdown huggingface dataset:
The Nights (երգ, Ավիչի)

***The Nights***, շվեդ դիջեյ և պրոդյուսեր Ավիչիի երգը՝ երգիչ-երգահան Նիկոլաս Ֆուրլոնգի վոկալով։ Թողարկվել է 2014 թվականի դեկտեմբերի 1-ին «PRMD Music» և «Universal Island» լեյբլներում «The Days / Nights» մինի-ալբոմում, ապա 2015 թվականի հունվարի 11-ին՝ Մեծ Բրիտնիայում։ «UK Singles Chart»-ում երգը հասել է 6-րդ հորիզոնական, իսկ «UK Dance Singles and Albums Charts»-ում՝ առաջին։ 2015 թվականի հունվարին Ավիչին թողարկել է «The Nights (Avicii by Avicii)» երգի սեփական ռեմիքսը։ Երգը հայտնվել է «Stories» երկրորդ ստուդիական ալբոմի բրիտանական տարբերակում։

## Նախապատմություն
Ֆուրլոնգը նշել է, որ սկսել է երգը գրել որպես ձոն իր հորը։ «Ծովահենի մարտական երգի» հնչյունների ոգեշնչումը եկել է, երբ նա Իռլանդիայի բարերից մեկում էր։ Ֆուրլոնգը օրգինալ մտահաղացումը ուղարկել է Արաշու Պուրնուրին՝ Ավիչիի մենեջերին «Հայրս ասաց ինձ» վերնագրով։ Պուրնուրին ընդունել է երգի գրավչությունը, ասելով, որ երգն ունի էյֆորիայի նույն զգացողությունը, ինչը բնորոշ է Ավիչիի երգերի մեծ մասին։ *Yahoo! Music-*ին տված հարցազրույցում Պուրնուրին ասել է․ «Նիկի հետ դրա վրա աշխատելու բացարձակ արժեք կար․․․ [Ես և Ավիչին պարզապես պետք է] նրան ավելի «մենք» դարձնեինք, և դա այն է, ինչ [մենք] արեցինք»։

Ինչպես և նրա նախորդ հիթերը՝ «Wake Me Up»-ը և «Hey Brother»-ը, «The Nights»-ը պրոգրեսիվ տնային երգ է, որը պարունակում է ֆոլկ ռոքի տարրեր։

## Երաժշտական հոլովակ
2014 թվականի դեկտեմբերի 15-ին ՅուԹյուբում թողարկվել է պաշտոնական երաժշտական տեսահոլովակ, որը նկարահանել է Ռորի Կրամերը․ այն նրա կյանքի բուռն գործողությունների հիշողությունների փաթեթն է՝ սերֆինգով, սքեյբորդինգով, օդապարիկով թռչելով, տոյոտայից չորսդռնանի կաբրիոլետ պատրաստելով և այլն․ ապրելու կյանք, որը պետք է հիշել։ 2023 թվականի փետրվարի դրությամբ երաժշտական տեսահոլովակը հավաքել է ավելի քան 900 միլիոն դիտում։

## Ժողովրդական մշակույթում
Երգը ներկայացվել է որպես FIFA 15-ի EA Sports ֆուտբոլային խաղի մաս։ 2014 թվականին *SportsCenter on ESPN* օգտագործել է այն որպես տարեմուտի երգ։ Այն 2015-2018 թվականներին օգտագործվել է որպես *Carolina Hurricanes*-ի գոլի երգ։

2021 թվականին երգը ընդմիջարկել են բրիտանացի ռեփեր SwitchOTR-ը և A1 x J1-ը «Coming For You» երգի համար, որը «UK Singles Chart» չարթում հասել է 5-րդ հորիզոնական և հավաստագրվել Ֆոնոգրամաների արտադրողների բրիտանական միության ոսկով։

## Ձայնագրության մասնակիցներ
; Ձայնագրություն

* Ձայնագրված է *Foxy Studios*-ում, Լոս Անջելես, Կալիֆոռնիա

; Աշխատակազմ

* Երգի հեղինակներ՝ Նիկոլաս Ֆուրլոնգ, Գաբրիել Բենջամին, Ջորդան Սուեկոն, Ջոն Ֆելդման, Ավիչի
* Պրոդյուսեր՝ Ավիչի
* Համապրոդյուսեր՝ Արաշ Պուրնուրի
* Վոկալ՝ Նիկոլաս Ֆուրլոնգ
* Հնչյունային օպերատոր և վոկալ արտադրություն՝ Զակ Չերվինի
* Ակուստիկ կիթառ՝ Կոլին Բրիթեյն
* Թմբուկներ՝ Ջորդան Սուեկոն
* Բեք վոկալ՝*The Mighty Riot*

## Չարթեր

### Շաբաթական չարթեր

### Տարեկան չարթեր

## Հավաստագրում

## Ծանոթագրություններ

Կատեգորիա:2014 երգեր
Կատեգորիա:2014 սինգլներ
Կատեգորիա:2015 սինգլներ
Կատեգորիա:Պարային երաժշտությամբ երգեր
One Way Ticket (երգ)

**One Way Ticket** (անգլ.՝ Միակողմանի տոմս), «Eruption» խմբի երգը Leave a Light ալբոմից (1978)։ Ռուսաստանում և նախկին ԽՍՀՄ երկրներում այն հայտնի է նաև որպես «Կապույտ սառնամանիք» կամ «Կապույտ երգ»։

## Պատմություն
Երգն առաջին անգամ կատարվել է տարվա ընթացքում ամերիկացի երգիչ և դաշնակահար Նիլ Սեդակայի կողմից։ Նույն թվականին այն թողարկվել է «Oh! Carol».

Հեղինակներն են ամերիկացի երաժիշտները և Հենք Հանթերը։ ԽՍՀՄ-ում թողարկված ձայնագրություններում Նիլ Սեդական հաճախ սխալմամբ նշվում էր որպես երաժշտության հեղինակ։ 1961 թվականին երգը ներառվել է նրա երրորդ ստուդիական Sings Little Devil and His Other Hits ալբոմի թրեքլիստում, սակայն այդպես էլ չի թողարկվել որպես առանձին սինգլ։

Լեհերենում երգեց Հելենա Մայդանեցը և Czerwono-Czarni խումբը (լեհ.՝ Bilet w jedną stronę, 1963 թվական)։

Ֆրանսերենում երգը կատարել է Էվելինա Լենտոնը (Évelyne Lenton) 1963 թվականին «Chaque, chaque fois» անվանումով։

Երգը հայտնի է դարձել Eruption Բրիտանական դիսկո խմբի կողմից իրենց երկրորդ՝ «Leave a Light» ալբոմի կատարման շնորհիվ։ 1979 թվականի առաջին կեսին երգը դարձավ Եվրոպական հիթ՝ գլխավորելով չարթերը Ավստրիայում և Շվեյցարիայում։

Ճապոնիայում երգը հայտնի է երգիչ Հիրաո Մասաակիի կատարմամբ, որին անվանում են ճապոնական Էլվիս։ Ճապոնական տարբերակով երգը կոչվում Է 恋の片道切符 ([Koi-No katamichi kippu] «The Train Choo-Choo Song»)։ Երգը հիշատակված է Կոբո Աբեի «Женщина в песках» վեպում։

Մետաղական քավեր տարբերակը ներառվել է «Բոնի ՆԵՄ» խմբի «Արտասահմանյան էստրադայի մեղեդիներ և ռիթմեր» ալբոմում (1995 թվական)։

### Ռուսական շապիկ
1968 թվականին բանաստեղծ Ալբերտ Ազիզովը գրել է ռուսերեն տեքստը։ Այն ոչ մի կապ չուներ անգլերեն բնագրի հետ և կոչվում էր «Կապույտ երգ» (կամ, ըստ առաջին բառերի, «Կապույտ, կապույտ ցրտահարություն...»):

Այս տարբերակում երգը կատարել են վոկալ-գործիքային անսամբլները՝ «Երգող կիթառներ», «Բարև, երգ», «Հավատարիմ ընկերներ», Աննա Վեսկի (ռուսերեն և Էստոներեն՝ «Viimne pilet», էստոնական տեքստի հեղինակ՝ Յաակ Վեսկի), երգչուհի Վալերիա (2001 թվականից), «Վարչապետ» խումբ (2004 թվականից), «Հյուրեր ապագայից» խումբ (2005 թվականից),  «Gayazovs Brothers» 2021 թվականին) և պրոֆեսոր Լեբեդինսկին («Ռուսական չափ» խմբի հետ միասին)։

1968 թվականին Eruption խումբը թողարկել է երգի քավեր տարբերակը, որը հայտնվել է բազմաթիվ ազգային հիթ-շքերթների առաջին հորիզոնականներում և, ի տարբերություն օրիգինալ տարբերակի, լայն տարածում է գտել Խորհրդային Միությունում։ Այն հանգամանքը, որ ԽՍՀՄ-ում երգը ավելի վաղ ճանաչում էր ձեռք բերել, նպաստեց ժողովրդի մեջ թյուր կարծիքի տարածմանը, թե այն ստեղծվել է մեր երկրում։

Երգը բազմիցս հնչել է տարբեր ֆիլմերում և սերիալներում (օրինակ՝ «մանեկենուհին» սերիալում), հեռուստածրագրերում և գովազդային հոլովակներում (օրինակ՝ «Մարս» շոկոլադե սալիկի գովազդային հոլովակում)։ Երգչուհի Սոֆյա Ռոտարուն առաջին 2009-ի Ամանորի գիշերվա համար կատարել է երգի իր քավեր տարբերակը՝ «Թող ամեն ինչ լինի»։

«Կապույտ սառնամանիք» երգը հիշատակվում է Ֆիլիպ Կիրկորովի «Տրամադրության գույնը կապույտ է» երգում։

## Դիրքերը չարթերում

## Ծանոթագրություններ

## Արտաքին հղումներ
* [Синий иней (Синяя песня)](http://music-facts.ru/song/Poyushchie_gitari/Siniy_iney_(Sinyaya_pesnya)/), music-facts.ru 
* 
* 

Կատեգորիա:1979 սինգլներ
Կատեգորիա:Երգեր այբբենական կարգով
Կոկո Թեյլոր

**Կոկո Թեյլոր**  (, ), ամերիկացի երգչուհի, իր յուրահատուկ ձայնի համար կոչվել է «Բլյուզի թագուհի»։

## Կենսագրություն
Կոկո Թեյլորը 11 տարեկանում կորցրել է ծնողներին։ Նա և իր հինգ քույր-եղբայրները մանկուց ստիպված են եղել աշխատել բամբակի պլանտացիաներում։ 1950 թվականին նա բեռնատարի վարորդ Ռոբերտ Թեյլորի հետ տեղափոխվել է Չիկագո և շուտով ամուսնացել նրա հետ։ Նա աշխատանքի է ընդունվել որպես տնային տնտեսուհի, իսկ երեկոյան բլյուզ է կատարել գիշերային ակումբներում։

1963 թվականին ամուսնու կապերի շնորհիվ նա պայմանագիր է կնքել «Chess Records» ձայնագրման ստուդիայի հետ և շուտով հայտնի դարձել։ Երբ 1975 թվականին «Chess Records»-ը փակվել է Թեյլորը սկսել է համագործակցել «Alligator Records» ձայնագրման ստուդիայի հետ հետ, որը տևել է երեք տասնամյակ։

Երգչուհին բեմ է դուրս եկել ԱՄՆ նախագահների մեծարման ժամանակ՝ Ջորջ Բուշի երդմնակալության ժամանակ և երկու անգամ՝ Բիլ Քլինթոնի երդմնակալության ժամանակ։ Նա բազմաթիվ մրցանակների դափնեկիր է, այդ թվում՝ 1985 թվականի «Գրեմմի» լավագույն բլյուզ ալբոմի համար։ Երգչուհին Կոկո մականունը ստացել է շոկոլադի հանդեպ իր սիրո համար։

Կոկոյի ստեղծագործական կարիերան տևել է գրեթե հինգ տասնամյակ, որի ընթացքում նա ձայնագրել է այնպիսի աշխարհահռչակ ստեղծագործություններ, ինչպիսիք են «Wang Dang Doodle» (1965, համարվում է նրա ամենամեծ հիթը), «What Kind of Man is This» և «I Got What It Takes»-ը։

Երգչուհին յոթ անգամ առաջադրվել է Գրեմմի մրցանակի, սակայն այն ստացել է միայն 1984 թվականին «Blues Explosion» ալբոմի համար։ Վերջին ալբոմը՝ «Old School»-ը, թողարկվել է 2007 թվականին։ Չնայած վատթարացող առողջական վիճակին, նա շարունակել է ելույթները և իր վերջին համերգը տվել է մահից մեկ ամիս առաջ։

Նա մահացել է 2009 թվականի հունիսի 3-ին Չիկագոյի հիվանդանոցում, երկարատև հիվանդությունից հետո։ Երգչուհու մահվան պատճառը մայիսի 19-ի վիրահատությունից հետո առաջացած բարդություններն էին (ստամոքս-աղիքային արյունահոսություն)։

## Ծանոթագրություններ

## Արտաքին հղումներ
* Official website (redirected to the Koko's page at Alligator Records website)
* 
* Co-host of "Blues you can use", FM radio station WGVE 88.7, Gary, Indiana
* "Queen of the Blues: Koko Taylor Talks About Her Subjects", interview by James Plath, 1994
* Interview with Koko Taylor on Centerstage Chicago (June 2007)
* Wild Women Don't Have the Blues features interviews with Koko Taylor
* Hoekstra, Dave. "Chicago legend and 'Queen of the Blues' Koko Taylor dead at 80," ''Chicago Sun-Times'', Wednesday, June 3, 2009.
* Koko Taylor - Daily Telegraph obituary
* Koko Taylor: The Life of a Blues Legend

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Բլյուզ երաժիշտներ
Միմմո Ռոտելլա

**Միմմո Ռոտելլա** (, ), 20-րդ դարի երկրորդ կեսի և 21-րդ դարի սկզբի իտալացի նկարիչ և բանաստեղծ։

## Կենսագրություն
Միմմո Ռոտելլան եղել է դերձակուհու որդի, ծնվել է 1918 թվականի հոկտեմբերի 7-ին, Իտալիայի հարավային Կալաբրիա մարզի Կատանձարո փոքրիկ քաղաքում։ Դպրոցն ավարտելուց հետո մեկնել է Նեապոլ, որտեղ սովորել է տեղի Գեղարվեստի ակադեմիայում.։

1941 թվականին մեկնել է Հռոմ և պաշտոն ստացել Փոստի և հեռահաղորդակցության նախարարությունում։ Այնուհետեւ, Երկրորդ համաշխարհային պատերազմի բռնկման հետ մեկտեղ որպես ենթասպա ծառայել է հրետանու գնդում։

Պատերազմից հետո ապրել է Հռոմում և իրեն նվիրել է նկարչությանը։ 1951 թվականին Հռոմի Չյուրացի պատկերասրահում տեղի է ունեցել նրա առաջին անհատական ցուցահանդեսը, որտեղ նա ցուցադրել է աբստրակտ նկարներ։ 1951-1952 թվականներին Ֆուլբրայթի ծրագիրով Ռոտելլան կարողացել է մեկնել Միացյալ Նահանգներ և պրակտիկա անցնել Կանզաս Սիթիում գտնվող Միսսուրիի համալսարանում, որտեղ էլ կազմակերպվել է նրա երկրորդ անհատական ցուցահանդեսը։

## Ստեղծագործական ուղի
Ամերիկայից վերադառնալուց հետո նա (ինքնուրույն և միևնույն ժամանակ գերմանացի նկարիչ Վոլֆ Ֆոստելի, ֆրանսիացի Ռայմոն Այնսի և Ժակ Վիլեգլենի հետ), դարձել է դե-կոլաժի տեխնիկայի զարգացման ռահվիրա։ Դե-կոլաժի մեթոդը զարգացրել դադաիստների գտածոները և ենթադրում էր հատուկ տեսակի մանիպուլյացիա պատրաստի պատկերների հետ։ Նկարիչն այդ նպատակով օգտագործել է անձրևից և քամուց քայքայված պաստառներ, որոնք նա  պոկել է հռոմեական տների պաստառների պատվանդաններից, ցանկապատերից և պատերից։

1960 թվականին ֆրանսիացի քննադատ Պիեռ Ռեստանին առաջարկել է Միմմո Ռոտելլային միանալ «Nouveaux Realiste»s խմբին։ Խմբում բացի Իվ Քլեյնից, Արմանից և Ժան Թենգլիից, ընդգրկված են եղել նաև նկարիչներ, որոնք աշխատլ են աֆիշային նյութի հետ։ Միմմո Ռոտելլան դարձել է  «Նոր ռեալիզմ» ավանգարդ հոսանքի առանցքային դեմքերից մեկը, որը կապված էր ժամանակակից արվեստի այնպիսի երևույթների հետ, ինչպիսիք են Ֆլուկսուսը և Աղքատ արվեստըref>։

## Գրականություն
* 
* 
* 

## Ծանոթագրություններ

## Արտաքին հղումներ
* WikiArt.org
* Artnet.com
* Алексей Мокроусов. Синефильство, вторая муза (о выставке Миммо Ротеллы в Локарно) // Московский книжный журнал

Կատեգորիա:Իտալացի նկարիչներ
Կատեգորիա:Իտալացի բանաստեղծներ
Կատեգորիա:Իտալացի քանդակագործներ
Կատեգորիա:Իտալացի արվեստագետներ
«Հումանիտար ականազերծման և փորձագիտական կենտրոն» ՊՈԱԿ

**«Հումանիտար ականազերծման և փորձագիտական կենտրոն» («ՀԱՓԿ») ՊՈԱԿ**, Հայաստանի ականազերծման գործողությունների ազգային մարմին (ԱԳԱՄ) 2014 թվականի ապրիլի 23-ի Հայաստանի կառավարության որոշման համաձայն։ «Հումանիտար ականազերծման և փորձագիտական կենտրոն» ՊՈԱԿ-ի հիմնադիրը ՀՀ կառավարությունն է։ «Հումանիտար ականազերծման և փորձագիտական կենտրոն» պետական ոչ առևտրային կազմակերպությունն իրականացում, կանոնակարգում, կառավարում ու համակարգում է հակաականային գործունեությունը Հայաստանի Հանրապետությունում։

## Պատմություն
Դեռևս 1988-1994 թվականների հայ-ադրբեջանական հակամարտությունից հետո Հայաստանի սահմանամերձ տարածքներն աղտոտվեցին ականներով և չպայթած զինամթերքով։ 2011 թվականի փետրվարի 17-ին Հայաստանի կառավարության որոշմամբ ստեղծվեց «Հումանիտար ականազերծման և փորձագիտական կենտրոն» ՊՈԱԿ-ը։

## Նպատակներ
Հակաականային գործունեությունը գործողությունների համալիր է, որը նպատակ ունի նվազեցնելու ականների և պատերազմի պայթուցիկ մնացորդների (ՊՊՄ) տարածման սոցիալական, տնտեսական և բնապահպանական վտանգավոր ազդեցությունը մարդու և հասարակության կենսագոյության նկատմամբ, ականների և ՊՊՄ-ների ռիսկերը հասցնել այնպիսի նվազագույն մակարդակի, որը մարդուն հնարավորություն կտա ապրել անվտանգ պայմաններում։ Հակաականային գործողությունների ռազմավարության մշակումը, կանոնակարգումը, կառավարումը, համակարգումը և որակի վերահսկողությունն իրականացվում են Ականազերծման գործողությունների ազգային մարմնի՝ «ՀԱՓԿ» ՊՈԱԿ-ի կողմից։ Միջազգային և ազգային չափորոշիչների համաձայն, հակաականային գործունեությունը բաղկացած է գործողությունների հետևյալ բաղադրիչներից`
* հումանիտար ականազերծում՝ վտանգավոր տարածքների հետազոտություն, քարտեզագրում, նշագրում, ականների և պայթուցիկ զինամթերքի հայտնաբերում ու ոչնչացում, 
* պայթուցիկ զինամթերքի վտանգի իրազեկում (ՊԶՎԻ),
* աջակցություն ականներից տուժածներին (տվյալների հավաքագրում։ «ՀԱՓԿ» ՊՈԱԿ-ի տվյալների բազայի առկայությունը հնարավորություն է ընձեռում հնարավոր միջազգային դոնորական աջակցությունն առավել հասցեավորված և նպատակային ուղղել ականների և չպայթած զինամթերքի պայթյուններից տուժածներին)
* ժամկետանց ռեզերվների ոչնչացում,
* հակահետևակային և հակահրասայլային ականների կիրառման դեմ ուղղված քարոզչություն։

«Հումանիտար ականազերծման և փորձագիտական կենտրոն» ՊՈԱԿ-ը տրամադրում է նաև Հայաստանի Հանրապետությունից արտահանվող և Հայաստանի Հանրապետության տարածքով տարանցիկ փոխադրվող ապրանքների ռազմական նշանակության պատկանելության հարցի վերաբերյալ անվճար հիմունքներով և միայն համապատասխան պետական մարմինների հարցման հիման վրա փորձագիտական եզրակացություն։

## Միջազգային համագործակցություն
«Հումանիտար ականազերծման և փորձագիտական կենտրոն» ՊՈԱԿ-ը համագործակցում է Հայաստանում և Հայաստանի սահմաններից դուրս գործող հակաականային գործունեության ոլորտում ներգրավված միջազգային կազմակերպությունների և ազգային մարմինների հետ։

## Ծանոթագրություններ

## Արտաքին հղումներ
* ՊՈԱԿ-ի Պաշտոնական կայքէջը
* Ֆեյսբուքյան պաշտոնական էջը

Կատեգորիա:Հայաստանի կազմակերպություններ
Ջորջ Մոսսոն

thumb|

**Ջորջ Մոսսոն** (փետրվարի 2, 1851 - սեպտեմբերի 3, 1933)  ֆրանս-գերմանացի նկարիչ և գծագրող,  նկարիչների ասոցիացիայի Բեռլինյան սեցեսսիոնի հիմնադիր անդամ։ Նա հայտնի էր իր նատյուրմորտ նկարներով, որոնցում հիմնականում ծաղիկներ էին։ Նա նաև նկարում էր բնանկարներ և դիմանկարներ։

## Կարիերա
thumb|

Մոսսոնը ծնվել է 1851 թվականին Ֆրանսիայի հարավում գտնվող Էքս-ան-Պրովանսում։ 14 տարեկանում գաղթել էր Բեռլին, որտեղ էլ ավարտել էր դպրոցը։ Նրա գեղարվեստական կրթությունը սկսվել էր Բեռլինի Արվեստի ակադեմիայում՝ Կարլ Շտեֆեկի և Հերման Ֆրիզեի դասախոսների մոտ ուսանելով։ Այնուհետև ուսումը շարունակեց Վայմարի Սաքսոնական Մեծ Դքսության արվեստի դպրոցում, և սկսեց իր աշխատանքները ցուցադրել Բեռլինում 1884 թվականին։

1892 թվականին Մոսսոնը եղել էր *XI-ի միության* համահիմնադիր, ինչպես նաև «Բեռլինյան սեցեսսիոն» ասոցիացիայի հիմնադիր անդամ։ Նրանք միավորվեցին՝ բողոքելու «Բեռլինի նկարիչների ասոցիացիայի» պահպանողականության դեմ։ 1913 թվականին այս խմբի պառակտումից հետո Մոսսոնը միավորեց ուժերը Մաքս Լիբերմանի, Մաքս Սլևոգտի և այլոց հետ՝ ստեղծելով «Անկախ անջատում»։ Նա նաև Գերմանիայի նկարիչների միության (Deutschen Künstlerbundes) անդամ էր։

Մոսսոնը մահացել է 1933 թվականի սեպտեմբերի 3-ին Բեռլինում։

## Նկարներ

Պատկեր:George Mosson Maerkische Landschaft 1915.jpg|
Պատկեր:George Mosson Stillleben Sommerastern 1919.jpg|
Պատկեր:George Mosson Stillleben Amaryllis 1928.jpg|


## Ծանոթագրություններ

## Գրականություն
* 

## Արտաքին հղումներ

* George Mosson, Artnet.
* George Mosson, Mutualart.

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Գրադարանավարի մասնագիտական վարքականոններ

**Գրադարանավարի մասնագիտական վարքականոններ,** կանոններ են, որոնք կարգավորում են գրադարանային համակարգի աշխատակիցների վարքը, որոնք ընդունված են աշխարհի բազմաթիվ երկրներում։ Գրադարանային ասոցիացիաների և հաստատությունների միջազգային դաշնության  կայքում տեղադրված են 60-ից ավելի երկրների գրադարանավարի մասնագիտական վարքականոնները։

Յուրաքանչյուր երկրի գրադարանային մասնագիտական կազմակերպության մշակած վարքականոն անպայման տալիս է որոշ սկզբունքային հարցերի պատասխանը, այդ թվում՝ տեղեկատվության ազատության և ընթերցողի ազատ ընտրության իրավունքը, գրադարանների պայքարը գրաքննության դրսևորումների դեմ, մասնագիտական համերաշխության պահպանումը, գրադարանավարի մասնագիական գիտելիքների հարստացման պարտականությունը և այլն։

### Ինչպիսին  պետք է լինի գրադարանավարը
մինի|325x325փքս|''«Հայկական գրադարան. տարեգիրք», Երևան, 2002, #6''
«Հայ գրադարանավարի մասնագիտական վարվեցողության վարքականոնը» 2002 թվականին պատրաստել է Հայկական գրադարանային միության հիմնադիր-նախագահ Ներսես Հայրապետյանը, որում ներկայացվել է գրադարանավարի հարաբերությունները ընթերցողների հետ։ Գրադարանավարն իր հարաբերությունները ընթերցողների հետ կառուցում է փոխադարձ հարգանքի հիման վրա, անկախ սոցիալական կարգավիճակից, ազգությունից, սեռից, տարիքից, կրոնից, քաղաքական համոզմունքներից և այլն։ «Հայակական գրադարան. տարեգրքի» 6-րդ համարում ներկայացված է հայ գրադարանավարի մասնագիտական վարվեցողության վարքականոնը (կոդեքս)։

### Հայ գրադարանավարի մասնագիտական վարվեցողության վարքականոն
* Բոլոր օգտվողներին ապահովում է արդյունավետ, մատչելի տեղեկատվական ծառայություններով, տեղեկատվական պաշարները չի օգտագործում օգտվողներին իրենից կախման մեջ գցելու նպատակով.
* Պայքարում է օգտվողների տեղեկատվական ազատության սահմանփակման և գրաքննության դրսևորումների դեմ.
* Պատասխանատվություն չի կրում ընթերցողի կողմից տեղեկատվության օգտագործման հարուցած հետևանքների համար.
* Պահպանում է օգտվողի տեղեկատվական սպասարկման գաղտնիությունը (բացառությամբ օրենքնով սահմանված դեպքերի)
* Հարգում և պահպանում է հեղինակայի և ինտելեկտուալ սեփականության իրավունքը.
* Պահպանում և հարստացնում է հայ ժողովրդի հոգևոր արժեքները, աջակցում է Հայաստանում բնակվող փոքրամասնությունների մշակութային զարգացմանը.
* Հոգ է տանում գրադարանավարի մասնագիտության և գրադարանային գոծի բարձր հասարակական կարգավիճակի և հեղինակության մասին.

մինի|359x359փքս|''Հայ գրադարանավարը մարզային գրադարանում''

* Հարգանքով է վերաբերվում իր գործընկերներին, պատրաստ է աջակցել և սատարել իրենց.
* Մասնագիտական կարողությունները, ուժը և եռանդը նվիրում է իր գրադարանին, ծառայում նրա խնդիրների իրականացմանը
* Մշտապես բարձրացնոմ է մասնագիտական գիտելիքները, մասնակցում է գրադարանային աշխատողների որակավորման բարձրացման դասընթացներին ու միջոցառումներին
* Սույն վարքականոնի նկատմամբ հարգանքը ՀՀ յուրաքանչյուր գրադարանային աշխատողի բարոյական պարտքը և մասնագիտական պարտականությունն է։

Գրադարանների իրավունքների, պարտականությունների, ինչպես նաև գրադարանային ոլորտում հանրապետությունում իրականացվող պետական քաղաքականության մասին առավել մանրամասն ներկայացրել է ՀՀ ԿԳՄՍ նախարարության գրադարանային ոլորտի գլխավոր մասնագետ Նազիկ Հովասափյանը այստեղ։

## Ծանոթագրություններ

Կատեգորիա:Գրադարանավարություն
Դափչիից աշակերտուհիների առևանգումը

2018 թվականի փետրվարի 19-ին, ժամը 17.30-ին «Բոկո Հարամ» ահաբեկչական խմբավորումը Իգական գիտատեխնիկական պետական ուսումնարանից (Government Girl's Science and Technical College, GGGSTC) առևանգվել է 11-ից 19 տարեկան 110 աշակերտուհիներ։ Դափչին գտնվում է Բուլաբուլինում՝ Նիգերիայի հյուսիս-արևելյան մասում՝ Յոբե նահանգի Բուրսարիի տեղական ինքնակառավարման տարածքում։ Նիգերիայի դաշնային իշխանությունները նշված տարածաշրջան գործուղեց և տեղակայեց երկրի ռազմաօդային ուժերը՝ անհետացած աշակերտուհիների որոնումը և հայտնաբերումը կազմակերպելու նպատակով։  Յոբեի նահանգապետ Իբրահիմ Գայդամն մեղադրեց Նիգերիայի բանակից զինվորականներին քաղաքից ռազմական անցակետը վերացնելու մեջ։ Դափչին գտնվում է մոտավորապես 275 կմ դեպի հյուսիս-արևմուտք հեռավորության վրա Չիբոկից, որտեղից 2014 թվականին «Բոկո Հարամ»-ն ավելի քան 276 աշակերտուհիներ էր առևանգվել։

Առևանգման նույն իսկ օրը մահացել էին հինգ աշակերտուհիներ. «Բոկո Հարամ»-ը նրանց բոլորին, բացի մի քրիստոնյա աղջնակ՝ Լեա Շարիբուից, ազատ էր արձակել 2018 թվականի մարտին։ Այս գերեվարության մեջ Լեա Շարիբուն հրաժարվել էր իսլամ ընդունելուց։

## Լեա Շարիբու
Քրիստոնյա աշակերտուհի Լեա Շարիբուն, որը տասնչորս տարեկան էր առևանգման պահին, դեռևս գերեվարության մեջ է։ Պատանդությունից ազատ արձակվելուց հետո նրանցից ոմանք *[[The Guardian]]* թերթին պատմել էին, որ Շարիբուին հաջողվել էր փախուստի դիմել իրեն առևանգողներից, սակայն նրան կրկին որսացել և վերադարձրել էին իրեն առևանգած մի քոչվոր Ֆուլանի ընտանիք։  Տեղեկություններ էին սպրդել, որ Շարիբուն ազատ չի արձակվել այլ երեխաների հետ, քանի որ հրաժարվել է իսլամ ընդունել։

Համաձայն «Christian Solidarity Worldwide» կազմակերպության տեղեկությունների՝ Շարիբուն այնուհետև ստրկության էր հանձնվել «Բոկո Հարամ»-ի մարտիկներից մեկին։ 2018 թվականի օգոստոսին հրապարակվեց ձայնագրություն, որտեղ Շարիբուն ազատության էր աղաչում։ 2018 թվականի հոկտեմբերին նրա ծնողները բացահայտեցին, որ «Բոկո Հարամ»-ը սպառնացել էր սպանել նրան նույն ամսվա վերջերին, եթե կառավարությունը չբավարարի նրանց պահանջները։

2019 թվականի փետրվարին սոցցանցերում լուրեր տարածվեցին նրա մահվան մասին, սակայն իշխանությունները դրանք հերքեցին՝ որպես քաղաքական դրդապատճառներով սփռված ապատեղեկատվություն։

Գրեթե երկու տարի գերեվարության մեջ անցկացնելուց հետո՝ 2020 թվականի հունվարին, մի շարք լրատվամիջոցներ հաղորդեցին, որ Շարիբուն տղա երեխա է լույս աշխարհ բերել՝ բռնի կերպով իսլամ ընդունելուց և «Բոկո Հարամ»-ի հրամանատարից մեկի հետ իր կամքին հակառակ ամուսնանացվելուց հետո։ Նրա հայրը՝ Նաթան Շարիբուն, հերքել է այս տեղեկությանը՝ ասելով, որ չէր ցանկանա նման լուրեր լսել։

Մի շարք աղբյուրներ որոշ ժամանակ անց հայտնեցին, որ նա երկրորդ երեխան է լույս աշխարհ բերել 2020 թվականի վերջում։

## Տես նաեւ
* Չիբոկից աշակերտուհիների առևանգում

## Ծանոթագրություններ

Կատեգորիա:Նիգերիայի պատմություն
Բոշխազգիներ

**Բոշխազգիներ** (), միաշաքիլավոր ծաղկավոր բույսերի ընտանիք։ Բազմամյա կոճղարմատավոր բույսեր են, հազվադեպ՝ միամյա խոտաբույսեր, երբեմն (արևադարձային գոտում)՝ ծառանման ձևեր։ Ընտանիքն ընդգրկում է մոտ 120 ցեղ (մոտ 550 տեսակ)։ Բոշխազգիներ են արոտավայրային ու խոտհարքային բույսերը (բոշխ), որոնք օգտագործում են ավազահողերի ամրացման համար, աճեցնում են որպես ուտելի արմատապալարներ (գետնանուշ) և որպես գեղազարդիչ (ցիպերուս կամ պապիրուս)։

## Նկարագրություն
Տերևները գծաձև են կամ գծանշտարաձև, տեղադրված են ցողունի երեք կողմերում։ Ծաղիկները երկսեռ են կամ տարասեռ (միատուն կամ երկտուն բույսեր) լրիվ ապաճած կամ փոքրացած ծաղկապատյանով (Առէջները 3-ն են, պտղաթերթիկները՝ 2-3-ը)՝ հավաքված հասկերում, որոնք գոյացնում են հովանոցանման, ավելուկանման կամ ողկուզանման ծաղկաբույլեր։ Պտուղներն ընկուզանման են։ Սերմի սաղմը շրջապատված է էնդոսպերմով։ Բոխշազգիների և՛ տերևները, և՛ ցողունները հարուստ են մեխանիկական հյուսվածքներով, ինչպես նաև սիլիցիումի երկօքսիդով։

## Քիմիական կազմ
Տերևների և ցողունների էպիդերմիսը քիչ թե շատ ներծծված է սիլիկաթթվով։ Որոշ տեսակների արմատապալարներում հայտնաբերվել է եթերային յուղեր։ Ալկալոիդները, որպես կանոն,բացակայում են և հայտնաբերվել են միայն բոշխ կարճաքթի մոտ։

## Ծանոթագրություններ

Կատեգորիա:Բույսերի ընտանիքներ
Կատեգորիա:Միաշաքիլավորներ
Լավեռն Բեյքեր

**Լավերն Բեյքեր** (, ), ամերիկացի երգչուհի, 1950-ականների ռիթմ ընդ բլյուզի առաջամարտիկ և այդ տասնամյակի ժանրի ամենանշանակալի երգչուհիներից մեկը։ Այդ ժամանակ թողարկել է բազմաթիվ հիթեր «Atlantic Records» լեյբլում։ Նրա ամենահայտնի երգը «Tweedle Dee»-ն է։

1960-ականների սկզբին նրա ժողովրդականությունը թուլացել է և նա ի վերջո գործնականում հեռացել է երաժշտությունից։

Քանի որ այնպես է ստացվել, որ նրա կարիերան ավարտվել է Ասիայում, նա 21 տարի անցկացրել է Ֆիլիպիններում, 1980-ականների վերջին վերադարձել է Ամերիկա։ Վերադառնալուց հետո նա նորից սկսել է ձայնագրվել և ելույթ ունենալ։ Ինչպես գրում է «Rolling Stone» ամսագրի կայքը, դա վաղ ռիթմ ընդ բլյուզի պատմության մեջ հազվագյուտ հեփի-էնդներից մեկն էր։

1991 թվականին երգչուհին ընդգրկվել է Ռոքնռոլի փառքի սրահում։

Բացի այդ, Լավերն Բեյքերի կատարմամբ «Jim Dandy» երգը ընդգրկվել է Ռոքնռոլի փառքի սրահի կազմած *500 Songs That Shaped Rock and Roll* ցանկում։

## Կենսագրություն
### 1966-1992
Այնպես է ստացվել, որ նրա կարիերան ընդհատվել է Ասիայում՝ Վիետնամում, ուր նա 1966 թվականին մեկնել է USO-տուրի կազմում՝ զինվորների առջև ելույթ ունենալու համար։ Նա հիվանդացել է թոքաբորբով և մի քանի ամիս է պահանջվել վերականգնվելու համար։ 1967 թվականի սկզբին տուրը հեռացել է՝ նրան լրիվ մենակ թողնելով անծանոթ երկրում, որտեղ նույնիսկ հեռախոսներ գրեթե չկային։ Նա անհավանական արկածներով, գյուղացիների հետ սայլերով և բրնձի դաշտերով քայլելով, հասել է Բանգկոկ, մինչև ամերիկյան ռազմածովային բազա, բայց այնտեղ նրա ինքնազգացողությունը կրկին վատացել է։ Նրան օդային ճանապարհով ուղարկել են Ֆիլիպինների հիվանդանոց, որտեղ չորս ամիս բուժվել է։ Արդյունքում նա մնացել է Ֆիլիպիններում և այնտեղ ապրել է 21 տարի։ Օլոնգապո քաղաքում նա նոր կյանք է սկսել՝ ղեկավարելով գիշերային ակումբ։

1988 թվականին վերադարձել է Ամերիկա և նորից սկսել է ձայնագրվել և ելույթ ունենալ։ Ինչպես գրում է «Rolling Stone» ամսագրի կայքը, դա վաղ ռիթմ ընդ բլյուզի պատմության մեջ հազվագյուտ հեփի-էնդներից մեկն էր։

## Ալբոմներ
* *LaVern* (1956)
* *LaVern Baker* (1957)
* *LaVern Baker Sings Bessie Smith* (1958)
* *Precious Memories: LaVern Baker Sings Gospel* (1959)
* *Blues Ballads* (1959)
* *Saved* (1961)
* *Richard Rodgers’ No Strings. An After‐Theatre Version* (1962, with Chris Connor, Herbie Mann, and Bobby Short)
* *See See Rider* (1963)
* *Let Me Belong to You* (1970)
*: Side A
*# "Pledging My Love"
*# "Let Me Belong to You"
*# "I'm the One to Do It"
*# "Baby"
*# "Born to Lose"
*: Side B
*# "Call Me Darling"
*# "Love Is Ending"
*# "Baby Don't You Do It"
*# "I Need You So"
*# "Play It Fair"

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բլյուզ երաժիշտներ
Թերի Վենեյբլս

**Թերի Ֆրեդերիկ Վենեյբլս** (, ), անգլիացի ֆուտբոլիստ և մարզիչ։

## Կենսագրություն
Փոքր ժամանակ հիվանդացել է պոլիոմիելիտով

1960-1970 թվականներին Վենեյբլսը եղել է կիսապաշտպան։ Խաղացել է «Չելսիում», «Տոտենհեմում» և «Քուինս Պարկ Ռեյնջերսում»։ Խաղացել է Անգլիայի հավաքականում։

1985 թվականին, համաձայն *World Soccer* ամսագրի՝ եղել է ամենալավ մարզիչը աշխարհում։ Նույն թվականին «Բարսելոնայի» հետ դարձել է Իսպանիայի չեմպիոն։ Գլխավորել է Անգլիայի և Ավստրալիայի հավաքականը։ 2003 թվականին դադարեցրել է մարզչական կարիերան, բայց երեք տարի հետո անց վերադարձել է Անգլիայի մարզչական շտաբ, որտեղ էլ աշխատել է որպես Ստիվա Մակլերենայի օգնական։ Սակայն 2008 թվականի Եվրոպայի առաջնությանը չմասնակցելուց հետո նրանք հեռացվել են։ Վենեյբլսը չեզոք է արձագանքել 2008 թվականին Անգլիայի հավաքականի գլխավոր մարզիչ Ֆաբիո Կապելլոյի նշանակմանը։

Անգլիական հավաքականը պետք է մարզի անգլիացի մարզիչ։ Հոլանդացին, ֆրանսիացին, գերմանացին կամ իտալացին հեշտությամբ չի կարող ընկալել մեր մենթալիտետը, հասկանալ թիմին։ Օտարազգի մարզչի ղեկավարությամբ հավաքականը չի կարող հաղթել այնպես, ինչպես կհաղթանակի տեղակի մարզչի ղեկավարությամբ։

2009 թվականի մարտին նրան առաջարկում են գլխավորել «Նյուքասլ» ֆուտբոլային ակումբը, սակայն նա հրաժարվում է։

## Ձեռքբերումներ
### Որպես ֆուտբոլիստ
**«[[Չելսի (ֆուտբոլային ակումբ)|Չելսի]]»**
* Անգլիայի երիտասարդական գավաթի հաղթող 1961
* Երկրորդ Դիվիզիոնի փոխչեմպիոն 1962-63
* Ֆուտբոլի լիգայի գավաթակիր 1965

«Տոտենհեմ Հոտսպուր»
* Անգլիայի գավաթի հաղթող 1967

### Որպես մարզիչ
**«Կրիստալ Փելես»**
* Երրորդ տեղը Երրորդ դիվիզիոնում, անցում դեպի Երկրորդ դիվիզիոն 1976-77
* Երկրորդ դիվիզիոնի չեմպիոն 1978-79

**«Քուինզ պարկ ռենջերս»**
* Երկրորդ դիվիզիոնի չեմպիոն 1982-1983

**«Բարսելոնա»**
* Պրիմերայի չեմպիոն 1984/85
* Իսպանիայի լիգայի գավաթի հաղթող 1986

**«Տոտենհեմ Հոտսպուր»**
* Ֆուտբոլի Անգլիայի գավաթի հաղթող 1991
* Ֆուտբոլի Անգլիայի սուպերգավաթի հաղթող 1991

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարսելոնա ՖԱ մարզիչներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Քրիսթալ Փելասի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Բորդոյան հեղուկ

**Բորդոյան հեղուկ**, պղնձարջասպի և կրակաթի կախույթ (1։ 0,75-1)։ Թույլատրվում է կիրառել բոլոր մշակաբույսի համար։ Օգտագործվում է խնձորենու և տանձենու գոնջության, խաղողի միլդյուի, կորիզավոր մշակաբույսի կոկոմիկոզի և կյլաստերոսպորիոզի, հաղարջենու անտրաքնոզի և սեպտորիոզի, կարտոֆիլի տոֆտորոզի, հատապտղային մշակաբույսերի բծավորության և բույսերի այլ հիվանդությունների դեմ պայքարելու համար։ Բորդոյան հեղուկով մշակումների ժամկետները և քանակը հաստատվում են ըստ հիվանդության հարուցիչի կենսաբանական առանձնահատկությունների ու եղանակային պայմանների։ Ծախսի չափաքանակը (կգ/հա՝ ըստ պղնձարջասպի) միանվագ սրսկումների դեպքում (մինչև բողբոջելը) խնձորենու, տանձենու, սերկևիլենու, խաղողի վազի, կորիզավոր և հատապտղային մշակաբույսերի դեպքում՝ 10-20 (խնձորենին, տանձենին, խաղողը մշակում են մինչև 6, կարտոֆիլը՝ մինչև 5, կորիզավոր մշակաբույսերը, գայլուկը, լոլիկը՝ մինչև 4, հատապտղային և ցիտրուսային մշակաբույսերը, ճակնդեղը, սոխը, վարունգը և այլ դդմազգիները՝ մինչև 3, առվույտը՝ մինչև 2 անգամ)։ Խնձորենու, տանձենու, խաղողի, կարտոֆիլի վերջին սրսկումը թույլատրվում է բերքահավաքից 15 օր, կորիզավոր մշակաբույսերինը, գայլուկինը, լոլիկինը՝ 8 օր, հատապտղային և ցիտրուսային մշակաբույսերինը, ճակնդեղինը, սոխինը, վարունգինը և այլ դդմազգիներինը՝ 5 օր առաջ։ Բորդոյան հեղուկը թունավոր է մարդկանց և կենդանիների համար։

Կատեգորիա:Խառնուրդներ
Ռոզալինդ Ռասել

**Քեթրին Ռոզալինդ Ռասել** (. ), ամերիկացի դերասանուհի, կատակերգու, սցենարիստ և երգչուհի, ով լայն ճանաչում ու համբավ է ձեռք բերել հատկապես Հովարդ Հոքսի *«Նրա աղջիկա ուրբաթը»* կատակերգությունում (1940) թղթակից Հիլդի Ջոնսոնի դերի տպավորիչ կատարումով։, ինչպես նաև *[[:es:Auntie Mame|Auntie Mame]]-ում* (1958)  *Մամե* Դենիսի և «Գնչուհի»-ում  (1962) Ռոզի կերպարի մարմնավորումով։ Նշանավոր կատակերգու դերասանուհին  շահել է հինգ «Ոսկե գլոբուս», ինչպես նաև «Թոնի» մրցանակ մյուզիքլի լավագույն դերասանուհու համար՝ 1953 թվականին Բրոդվեյի *«Հրաշալի քաղաք* » շոուում Ռութի դերակատարման համար (մյուզիքլ հիմնված *«Իմ քույր Էյլին»* ֆիլմի վրա, որտեղ նա նույնպես նկարահանվել է)։ Նա իր կարիերայի ընթացքում չորս անգամ առաջադրվել է «Օսկար» մրցանակի լավագույն դերասանուհի անվանակարգում՝ հետագայում շահելով Ջին Հերշոլտի անվան մրցանակը։

Կատակերգուի իր համբավի հետ մեկտեղ՝ Ռասելը հայտնի էր հարուստ, արժանապատիվ և հմայիչ կանանց դերերով, ինչպես նաև իր ժամանակի այն եզակի դերասանուհիներից մեկն էր, ով պարբերաբար հանդես էր գալիս պրոֆեսիոնալ կանանց դերերում, ինչպիսիք են դատավորները, հոգեբույժները, լրագրողները և այլն։ . Նա հիանալի կարիերա է ունեցել, որը ձգվել է 1930-ականներից մինչև 1970-ական թվականները, և դա վերագրել է նրան, որ թեև սովորաբար խաղացել է էլեգանտ ու հմայիչ կանանց դերեր, այդուհանդերձ՝ երբեք չի դարձել սեքս-խորհրդանիշ։

## Ծանոթագրություններ

Կատեգորիա:20-րդ դարի ամերիկացի երգչուհիներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան փառքի ծառուղի
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Զոմբի դետեկտիվ

«**Զոմբի դետեկտիվ**» (), հարավկորեական ֆենտեզի ժանրի հեռուստասերիալ, գլխավոր դերերում Չոի Ջին Հյոկ և Պարկ Ջու Հյոն։ Ֆիլմը զոմբիի և լրագրողի պատմության մասին է, որոնք միասնական սկսեցին գործել, որպեսզի բացահայտեն հանցագործությունը։ Թողարկվել է KBS2 ալիքում 2020 թվականի սեպտեմբերի 21-ից մինչև հոկտեմբերի 27-ը։

## Ընդհանուր տեսություն
Կան Մին Հոն (Չոի Ջին Հյոկ) արթնանում է կենսաբանական թափոնների աղբավայրում և բացահայտում, որ ինքը զոմբի է, իր անցյալի մասին չի հիշում ոչինչ, սակայն կարողանում է տրամաբանորեն մտածել։ Որոշ ժամանակ նա սովորում է քայլել, խոսել մարդու պես և շպարով թաքցնել սպիները։ Հետագայում նա ընդունում է սպանված մասնավոր հետախույզ Կիմ Մու Յոնի ինքնությունը և փորձում է բացահայտել իր անցյալի առեղծվածը։ Գոն Սոն Չժին (Պարկ Ջու Հյուն) նախկին հետաքննող լրագրող է, ով վարձվում է որպես օգնական կես աշխատանքային օրով Մու Յոնգ գործակալությունում։ Նա գտնում է, որ իր ղեկավարը զոմբի է, և նրանք միավորվում են, որպեսզի բացահայտեն հանցագործությունները և զոմբիների գոյության առեղծվածը։

## Դերերում
### Գլխավոր դերերում

### Երկրորդական դերեր

### Ուրիշներ

## Հաղթանակներ

## Ծանոթագրություններ

Կատեգորիա:Կորեերեն հեռուստասերիալներ
Կատեգորիա:Հարավկորեական կատակերգական հեռուստասերիալներ
Կատեգորիա:Հարավկորեական ֆենտեզի հեռուստասերիալներ
Կատեգորիա:Հեռուստասերիալներ զոմբիների մասին
Sweetest Pie

**Sweetest Pie** (), Megan Thee Stallion-ի և ալբանական ծագմամբ բրիտանացի երգչուհի Դուա Լիպայի երգը, որը թողարկվել է 2022 թվականի մարտի 11-ին «1501 Certified» և «300 Entertainment» լեյբլներում։ Հանդիսանում է Megan Thee Stallion-ի *[[Traumazine]]* ալբոմի առաջատար սինգլը։

## Պատմություն
2021 թվականի հունիսին Megan Thee Stallion-ը ցանկություն է հայտնել Դուա Լիպայի հետ համագործակցելու համար, ինչին նա պատասխանել է, որ նույնպես կցանկանար համագործակցել Megan Thee Stallion-ի հետ։ Megan Thee Stallion-ը և Լիպան հայտնել են համագործակցության մասին 2022 թվականի փետրվարին այն բանից հետո, երբ վերջինս շնորհավորել էր նրա ծնունդը ուղարկելով «ամենաքաղցր կարկանդակին» («thee sweetest pie») գրությամբ կարկանդակ։ Նույն ամսին Մեգան Թի Ստալյոնը թիզեր է տեղադրել, որ իր հաջորդ սինգլը լինելու է մեկի հետ, ում մասին իր երկրպագուները կարող էին նախկինում գուշակել և որ դա իր համար անակնկալ և «ուրիշ» երգ կլինի։

2022 թվականի մարտի 6-ին Megan Thee Stallion-ը և Լիպան պաշտոնապես հայտարարել են իրենց համագործակցության մասին։ Նրանցից առաջինը հրապարակել է տորթի վրա պատկերված երկու արտիստների դեմքերով գովազդային նկարը, իսկ վերջինս կիսվել է թրեքի 5 վայրկյանանոց հատվածով, որն ուղեկցվում է նրանց միջև տեքստային զրույցի տեսանյութով, որտեղ նրանք կիսվում են իրենց համատեղ լուսանկարներով։  Հաջորդ օրը նրանք հրապարակել են շապիկը և «Sweetest Pie» անվանումը։ Երգը թողարկվել է 2022 թվականի մարտի 11-ին։

## Երաժշտական տեսահոլովակ
Երգի թողարկմանը ուղեկցել է նաև տեսահոլովակը, որի ռեժիսորն է Դեյվ Մեյերսը, այն ստեղծվել է Megan Thee Stallion-ի կոնցեպտով։ Երաժշտական տեսահոլովակը ոգեշնչված է գերմանացի Գրիմ եղբայրների՝ «Հենզելը և Գրետելը» հեքիաթի պատմությունից, որտեղ «նրանք տղամարդկանց հմայելով կանչում են իրենց որջը և վերջում հասցնում մահվան»։

## Համերգային ելույթներ
2022 թվականի մարտի 15-ին կայացած Դուա Լիպայի Future Nostalgia Tour համերգի ժամանակ՝ Լիպան Megan Thee Stallion-ին դուրս է բերել Կոլորադո նահանգի Դենվեր քաղաքի Ball Arena բեմի վրա՝ միասին ելույթ ունենալու համար։ Դա առաջին անգամ է եղել, երբ նրանք միասին կատարել են այս երգը ուղիղ եթերում։ Megan Thee Stallion-ը կատարել է «Sweetest Pie» երգը 2022 թվականի մարտի 22-ին կայացած iHeartRadio Music Awards-ում և ապրիլի 16-ին Քոուչելլա փառատոնի ժամանակ։

## Երգացանկ
* **Թվային ներբեռնում և սթրիմինգ**
# "Sweetest Pie" – 3:21

* **Թվային ներբեռնում և սթրիմինգ - Դեյվիդ Գետայի ռեմիքս**
# "Sweetest Pie" (David Guetta dance remix) – 2:23
# "Sweetest Pie" (David Guetta festival remix) – 3:00
# "Sweetest Pie" (David Guetta dance remix extended) – 3:14
# "Sweetest Pie" (David Guetta festival remix extended) – 3:56

## Անձնակազմ
Տվյալները վերցված են Qobuz-ից։

* Megan Thee Stallion վոկալ
* Դուա Լիպա վոկալ
* Ռոմանո արտադրություն
* Օ Ջի Փարքեր արտադրություն
* Platinum Library արտադրություն
* Քոզ լրացուցիչ արտադրություն
* Շող «Սոուրս» Ջարեթ վոկալի ձայնագրման ինժիներ
* Մարկ Շիք վոկալի ձայնագրման ինժիներ
* Մայք Դին միքսացում, յուրացում

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստարգումներ

## Թողարկմն պատմություն

## Մրցանակներ և անվանակարգեր

## Ծանոթագրություններ

Կատեգորիա:Անգլերեն երգարվեստ
Կատեգորիա:Դուա Լիպայի երգեր
Ռոդրիգո Գիրաո

**Անտոնիո Ռոդրիգո Գիրաո Դիաս** (, ), առվել հայտնի է որպես **Ռոդրիգի Գիրաո**՝ արգենտինացի դերասան։

## Վաղ կյանք
Ծնվել է Բուենոս Այրեսի Վիսենտե Լոպեսում։ 11 տարեկանում կորցրել է հորը և այդ պահից մայրը եղել է ընտանիքի միակ ղեկավարը։ Նա ունի երկվորյակ և ևս երկու եղբայր՝ Գոնսալոն և Ռամիրոն։

Մինչ ամբողջովին դերասանական արվեստին անցնելը, Գիրաոն տարբեր աշխատանքներ է կատարել որպես բիզնես վիդեոխաղերի էլեկտրիկ, կուրսանտ, մատուցող և վերջապես գովազդային մոդել։

## Կարիերա
Գիրաոն դերասանություն է սովորել Սան Մարտինի գլխավոր մշակութային կենտրոնում և այդ ժամանակվանից ստացել է բազմաթիվ դասընթացներ։

Նա սկսել է աշխատել որպես մոդել գրաֆիկայի և հեռուստատեսային գովազդի համար, զուգահեռաբար նկարահանվել է անչափահասների համար նախատեսված սերիալներում, ինչպիսիք են «Ապստամբ ուղին» և «Դրախտային ժայռը»։

2006-2007 թվականներին Գիրաոն կատարել է Արասելի Գոնսալեսի գլխավոր դերը «Հուսահատ տնային տնտեսուհիները» արգենտինական սերիալում։ Դրանից հետո նա նկարահանվել է Ֆիերրոյի որդին և Անճոռնի ճուտիկը հեռուստասերիալներում։

2008-ից 2009 թվականներին նա նկարահանվել է Ատրակցիոն x 4-ում՝ Լուիսանա Լոպիլատոյի հետ, իր դեբյուտը կատարել է ռեժիսոր Ալիսիա Զակայի «Մոխրոտը» ֆիլմում։

2009 թվականին Գիրաոն նկարահանվել է «Կոշիկներ» սերիալում, իսկ 2010-2012 թվականներին նկարահանվել է իտալական «Ապստամբ երկիր» հեռուստասերիալում, որտեղ կատարել է Անդրեայի դերը։

Մեկ տարի անց նա նկարահանվել է իտալացի դերասանուհի Վիտորիա Պուչինիի հետ «Վիոլետտա» ֆիլմում, որը հիմնված է Ալեքսանդր Դյումայի «Կամելիազարդ տիկինը» վեպի վրա։

2013 թվականին Գիրաոն նկարահանվել է արգենտինական «Իմ սեր, իմ եր» հեռուստասերիալում։ Իսպանիայում դեբյուտը կայացել է 2014 թվականին՝ «Բարի գալուստ Լոլիտա» սերիալում։ Ալֆոնսո Ալբասետեի կողմից նկարահանված «Սիրո քիմիա» ֆիլմում կատարել է գլխավոր դերը։ 2015 թվականին առաջին անգամ նկարահանվել է  Տելեմունդոյի մեքսիկական «Պողպատե կինը» հեռուստասերիալում։

Միևնույն ժամանակ նա նկարահանվել է 3 լիամետրաժ և մեկ կարճամետրաժ ֆիլմերում, որոնցից Բայերս ֆիլմի պրեմիերան կայացել է 2015 թվականին Բուենո Այրեսում, 2016 թվականին Իզաբել Կուաշեի կարճամետրաժ «Կոտրված սիրտը նման չէ կոտրված ծաղկամանի» ֆիլմում և երկու այլ՝ «Վայր Կարիբյան ավազանում» և «Ժամը 5» ֆիլմերում, որոնք նկարահանվել են համապատասխանաբար Ռոանայում և Բուենոս Այրեսում։

## Ֆիլմագրություն
### Ֆիլմ

## Թատրոն
* Մոխրոտը (2002) - Արքայազն

## Երաժշտական տեսահոլովակ
* Erreway - Inmortal (մոդել)

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Արգենտինացի դերասաններ
Կատեգորիա:Արգենտինացի երաժիշտներ
Կատեգորիա:Արգենտինացի մոդելներ
Կատեգորիա:Թատրոնի դերասաններ
The Man That Got Away

«**The Man That Got Away**», Հարոլդ Առլենի (երաժշտություն) և Այրա Գերշվինի (բառեր) հեղինակած երգը 1954 թվականին Էկրան բարձրացած «Աստղ է ծնվել» ֆիլմի (առաջին) ռիմեյքի համար։

Երգը կատարում է ֆիլմի գլխավոր հերոսուհին, ում դերը կատարում է Ջուդի Գառլենդը։

## Ճանաչում
Երգը 1954 թվականին առաջադրվել է Օսկարի «Լավագույն երգ» անվանակարգում, սակայն զիջել է նույնանուն ֆիլմի «Three Coins in the Fountain»  երգին։  Սա Այրա Գերշվինի «Օսկար»-ի երրորդ անվանակարգն էր այս կատեգորիայում և նրա երրորդ պարտությունը։

Ամերիկայի կինոարվեստի ինստիտուտ այս երգը (1954 թվականի «Աստղ է ծնվել» ֆիլմի տարբերակում) տեղադրել է ամերիկյան կինոֆիլմերի հարյուր լավագույն երգերի ցանկի 11-րդ հորիզոնականում։

## Ծանոթագրություններ

Կատեգորիա:Սենտիմենտալ սիրային երգեր
Կատեգորիա:Փոփ երգեր
Կատեգորիա:Ֆիլմերի երգեր
Նեկո Ուիլյամս

**Նեկո Շեյն Ուիլյամս**  , ուելսցի ֆուտբոլիստ, անգլիական «Նոթինգհեմ Ֆորեստ» ակումբի և Ուելսի ֆուտբոլի ազգային հավաքականի աջ պաշտպան։

## Ակումբային կարիերա
Նեկո Ուիլյամսը ծնունդով Ուելսի Ռեքսհեմ քաղաքից է, վեց տարեկանից սկսել է մարզվել «Լիվերպուլի» ֆուտբոլային ակադեմիայում։ «Լիվերպուլի» հիմնական կազմում ուելսցի պաշտպանն իր նորամուտը նշել է 2019 թվականի հոկտեմբերի 30-ին «Արսենալի» դեմ Անգլիական ֆուտբոլային լիգայի գավաթի խաղում։ Պրեմիեր լիգայում Նեկո Ուիլյամսն իր առաջին խաղն անցկացրել է 2020 թվականի հունիսի 24-ին։

2022 թվականի հուլիսի 11-ին տեղափոխվել է «Նոթինգհեմ Ֆորեստ»։

## Միջազգային կարիերա
Հանդես է եկել Ուելսի մինչև 19 տարեկանների հավաքականում։ 2020 թվականի սեպտեմբերի 3-ին իր նորամուտը նշել է Ուելսի ֆուտբոլի ազգային հավաքականում,  Ֆինլանդիայի ֆուտբոլի ազգային հավաքականի դեմ խաղում։

## Նվաճումներ
**«Լիվերպուլ»**
* Անգլիայի չեմպիոն, 2019/20 թթ․
* Ֆուտբոլային լիգայի գավաթի գավաթակիր
* Ֆուտբոլի աշխարհի ակումբային առաջնության հաղթող, 2019 թ․

## Ծանոթագրություններ

## Արտաքին հղումներ
*Neco Williams
*Neco Williams
*PLAYERS - NECO WILLIAMS

Կատեգորիա:Լիվերպուլի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Անգլիական ֆուտբոլի լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կարինե Թոխունց

**Կարինե Հակոբի Թոխունց**, բժիշկ մանկաբարձ-գինեկոլոգ, ռեպրոդուկտոլոգ, ուլտրաձայնային հետազոտության մասնագետ, բժշկական գիտությունների դոկտոր, ԵՊԲՀ պրոֆեսոր, Երևանի թիվ 3 կլինիկական հիվանդանոցի Ռեպրոդուկտոլոգիական ծառայության ղեկավար, «Ուլտրաձայնային ախտորոշումը մանկաբարձության և գինեկոլոգիայի մեջ» հայկական ասոցիացիայի նախագահ, «Արագիլ» բարեգործական հիմնադրամի բժշկական փորձագետ, Ռեպրոդուկտիվ բժշկության հայակական ասոցիացիայի փոխնախագահ։

## Կրթություն
* Գերազանցությամբ ավարտել է Երևանի պետական բժշկական ինստիտուտը
* Կլինիկական օրդինատուրա ԵՊԲԻ մանկաբարձության և գինեկոլոգիայի ամբիոնում

## Աշխատանքային գործունեություն
Աշխատել է Երևանի տարբեր հիվանդանոցներում և «Պրոմեթեյ» բժշկական կենտրում

Ներկայումս Ռեպրոդուկտոլոգիական ծառայության ղեկավար Երևանի թիվ 3 կլինիկական հիվանդանոցում

«Գերձայնային ախտորոշումը մանկաբարձությունում, գինեկոլոգիայում և ֆետալ բժշկությունում» կուրսի վարիչ

## Անդամակցություններ
* Հայաստանի բարձրագույն ատեստավորման հանձնաժողովի 061 մասնագիտացված գիտխորհրդի անդամ
* «Ուլտրաձայնային ախտորոշումը մանկաբարձության և գինեկոլոգիայի մեջ» հայկական ասոցիացիայի նախագահ
* Վերարտադրական բժշկության հայկական ասոցիացիայի փոխնախագահ
* «Վերարտադրողական առողջության արդի տեսանկյունները» 7-րդ միջազգային համաժողովի հանձնախմբի նախագահ` պրոֆեսոր Ֆրիդմանի մասնակցությամբ (Ֆրանսիա)
* «Վերարտադրողական առողջության արդի տեսանկյունները» 8-րդ միջազգային համաժողովի հանձնախմբի նախագահ
* «Վերարտադրողական առողջության արդի տեսանկյունները» 9-րդ միջազգային համաժողովի հանձնախմբի նախագահ
* «Վերարտադրողականության դերը դեմոգրաֆիկ ցուցանիշի բարելավման գործում» 10-րդ միջազգային համաժողովի հանձնախմբի նախագահ
* «Արագիլ» բարեգործական հիմնադրամի խնամակալական խորհրդի անդամ 
* Մանկաբարձության և գինեկոլոգիայի ուլտրաձայնային հետազոտությունների միջազգային միության դեսպան (ISUOG AMBASSADOR)

## Գիտական աշխատանքներ
90-ից ավելի գիտական հոդվածների հեղինակ, այդ թվում` նաև արտասահմանյան պարբերականներում։

Պաշտպանել է թեկնածուական ատենախոսություն` «Ձվարանների պոլիկիստոզ համախտանիշի և գենիտալ էնդոմետրիոզի համակցված ձևի կլինիկա-ախտորոշիչ չափանիշներ» թեմայով։

Դոկտորական ատենախոսություն` «Վերարտադրողական համակարգի պաթոլոգիա` ըստ նորմագոնոդոտրոպինային ձվարանային անբավարարության տեսակի (համաճարակաբանական բաղադրիչ, էթիոպաթոգենեզ, կլինիկական դրսևորումներ, ախտորոշում, բուժման սկզբունքներ)» թեմայով։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Գինեկոլոգներ
Կատեգորիա:Հայ բժշկուհիներ
Կատեգորիա:Հայ գինեկոլոգներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Կատեգորիա:Պրոֆեսորներ
Յոշկո Գվարդիոլ

**Յոշկո Գվարդիոլ** (; ) խորվաթ ֆուտբոլիստ, Խորվաթիայի հավաքականի և անգլիական «Մանչեսթեր Սիթի» ակումբի պաշտպան։

## Ակումբային կարիերիա
Ֆուտբոլով սկսել է զբաղվել 7 տարեկանից։ Ելույթ է ունեցել «Տրեշնևկա» մանկական ֆուտբոլային ակումբի ակադեմիայում։ 2010 թվականին տեղափոխվել է զագրեբյան «Դինամո» ակադեմիա։

2019 թվականի հոկտեմբերին մտել է 2002 թվականին ծնված 60 ամենատաղանդավոր ֆուտբոլիստների ցուցակի մեջ, որը կազմել է «The Guardian» թերթը։

2019 թվականի հոկտեմբերի 18-ին Խորվաթիայի Առաջին լիգայում առաջնախաղը նշեց «Դինամո Զագրեբ» ակադեմիայում, «Գորիցների» դեմ խաղում, փոխարինելով Մարիո Գավրանովիչին։ 2019 թվականի նոյեմբերի 2-ին նա առաջնությունում առաջին անգամ հայտնվել է «Դինամոյի» մեկնարկային կազմում և հաղթական գոլ է խփել զապրեսիչյան «Ինտերի» դարպասը։

2023 թվականի օգոստոսի 5-ին նա 90 միլիոն եվրոյով տեղափոխվել է անգլիական «Մանչեսթեր Սիթի» ակումբ (77,6 մլն ֆունտ), կնքելով հինգ տարվա պայմանագիր։ 2023 թվկանանի օգոստոսի 11-ին Պրեմիեր-լիգայում՝ «Սիթիի» կազմում, իր առաջնախաղն է նշել «Բըրնլի» այումբի դեմ խաղում։

## Հավաքականի կարիերա
Ելույթ է ունեցել Խորվաթիայի մինչև 14, 16, 17, 19 և 21 տարեկանների հավաքականում։

2021 թվականի հունիսի 6-ին Խորվաթիայի հավաքականի կազմում նա իր առաջնախաղը նշել է Բելգիայի դեմ ընկերական խաղում։

## Ձեռքբերումներ
### Թիմային ձեռքբերումներ
**«Մանչեսթեր Սիթի»**

* ՈՒԵՖԱ սուպեր գավաթի հաղթող․ 2023

**Խորվաթիայի հավաքական**

* 2022 թվականի աշխարհի առաջնության բրոնզե մրցանակակիր

### Անձնական ձեռքբերումներ
* VDV-ի կարծիքով, Բունդեսլիգայի մրցաշրջանի խորհրդանշական թիմի կազմում է. 2022/23

## Ծանոթագրություններ

## Արտաքին հղումներ
* Ֆուտբոլիստի պրոֆիլը  на официальном сайте ФК «РБ Лейпциг»
* Ֆուտբոլիստի պրոֆիլը на официальном сайте Премьер-лиги

Կատեգորիա:Պրեմիեր Լիգայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Օլիվիա Գրանտ

**Օլիվիա Գրանտ** (, ծնվ. սեպտեմբերի 20, 1983, Լոնդոն),  անգլիացի դերասանուհի։ Կինոյում իր նորամուտը նշել է 2007 թվականին նկարահանված «Աստղային փոշի» ֆիլմում, որում նկարահանվել է Օդսֆորդի համալսարանն ավարտելուց մի քանի շաբաթ առաջ։ Ավելի մեծ հայտնություն ձեռք բերեց լեդի Ադելայդա Միդվինտեր դերով BBC-ի «Մի փոքր լույս դեպի Քենդլֆորդ» հեռուստասերիալում։

## Վաղ կյանք և կրթություն
Օլիվիա Գրանտը ծնվել է Լոդոնի հարավ-արևմուտքում, կոստյումների դիզայներ Իռեն Ուիլթոնի և շրջանային դատավոր Կեննեթ Գրանտի ընտանիքում, հաճախել է դասական բալետի դասերի։

Տասը տարեկանում նա տեղ է ստացել Թագավորական բալետի դպրոցում և ելույթ է ունեցել Թագավորական բալետով Կովենտ գարդեն արքունական թատրոնում և Բիրմինգհեմյան թագավորական բալետով՝ Սադլեր Ուելսում։

Գրանտը տեղ է ստացել նաև Համերսմիթի Սուրբ Պավլի օրիորդաց դպրոցում, որտեղ նա ուսումը համատեղում էր դերասանական վարպետության դասերի հետ։ Նա նաև սովորել է Գիլդհոլլի երաժշտություն ու դրամայի դպրոցում

## Կարիերա
Շարունակելով ելույթները բեմում՝ սովորել է անգլիական գրականություն Օքսվորդի համալսարանի Բրասենոս քոլեջում։ Օքսֆորդի թատրոնում մարմնավորել է Իզաբելլայի դերը Ուիլյամ Շեքսպիրի «Չափել չափի համար», Աննայի դերը Պատրիկ Մարբերիայի «Մոտիկություն» և Նատաշայի դերը Անտոն Չեխովի «Երեք քույրեր» պիեսներում։ Օքսֆորդի վերջին կուրսում Old Vic սդուդիայում լսումների մասնակցելու առաջարկ է ստացել Թագավորական շեքսպիրյան ընկերության և Քամերոն Մակինտոշի ֆոնդի պրոդյուսեր Թելմի Հոլտից։ Էնթոնի Մինգելայի սցենարով նկարահանված «Իսկապես, խենթորեն, ուժգին» ֆիլմում նրա Նինայի դերում կատարած մենախոսությունը այնքան տպավորիչ էր, որ դրանից մի քանի շաբաթ անց նա դեր ստացավ «Աստղային փոշի» ֆիլմում՝ խաղալով Միշել Պֆայֆերի, Քլեր Դեյնսի և Ռոբերտ դե Նիրոյի հետ։

## Անձնական կյանք
Գրանտը ապրում է Չելսիում և  *InStyle* ամսագրի համար սմենշաբաթյա բլոգ է վարում։

## Ֆիլմագրություն

## Ծանոթագրություններ

## Արտաքին հղումներ
* https://www.imdb.com/name/nm2372275/
* https://www.allmovie.com/artist/p547733

Կատեգորիա:21-րդ դարի անգլիացի դերասանուհիներ
Nokia 6300

**Nokia 6300**, եռաշերտ բջջային հեռախոս Nokia-ից։ Թողարկվել է 2007 թվականի հունվարի 15-ին։ Հասանելի է վեց գույներից մեկում՝ արծաթագույն (առաջնային), սև, սպիտակ, կարմիր, շոկոլադ և ոսկեգույն։ ԱՀ-ի հետ համաժամացման համար օգտագործվում է սեփական ծրագրակազմ՝ Nokia PC Suite: Հնարավոր է նաև միանալ Mass Storage ռեժիմով (որպես շարժական սկավառակ)։ Միացումը հնարավոր է MiniUSB մալուխի և Bluetooth-ի միջոցով։ Հեռախոսը չի լիցքավորվում USB-ով։ Այս պահին բացառիկ է 2007 թվականի մոդելը։

Համարվում էր, որ 6300-ը մի քանի մոդելների, այդ թվում՝ 6230i-ի և 6310i-ի ժառանգորդն էր։

## Ծանոթագրություններ